
Здравейте!  

След брак и последващ развод през 2017 година (има имоти придобити по време на брака), има ли давностен срок, в който имотите трябва да бъдат поделени. От това, което разбирам аз и бившият ми вече съпруг сме в обикновена съсобственост, а не Сио. Има ли давност върху нея?  

И още един въпрос – в данъчните партиди на имотите сме вписани аз и бившия ми съпруг с равни дялове – 1/2.  

Има ли възможност бившия съпруг да продаде целия имот без знанието и съгласието на другия?  

Тревожа се, тъй като живея в чужбина и все още не съм наела адвокат, който да извърши делбата, а нямам особена информация, за да съм убедена, че правата ми ще бъдат защитени и имотите, на които съм половин собственик няма да бъдат продадени.  

Предварително Ви благодаря!


 

Делба след развод
=================

 

Здравейте, г-жо Иванова,


не става ясно какво разбирате под давностен срок, в който имотите да бъдат поделени, но такъв срок няма.  

Бившият Ви съпруг не може да продаде идеални части от съсобствения имот без да предложи първо на Вас и да получи нотариално заверена декларация по чл. 33 от Закона за собствеността, но може да прехвърли без Ваше съгласие безвъзмездно правото на собственост. Препоръчвам да разговаряте с другия съсобственик и да пристъпите към доброволна делба, която е в писмена форма с нотариална заверка на подписите и се вписва в Службата по вписванията. Едва ако няма съгласие от негова страна, можете да пристъпите към съдебна делба, която е бавно и трудоемко съдебно производство.


Поздрави,  

адв. Николина Митова  

тел. 0898 303092


